ההשפעה התרבותית של מסע בין כוכבים

מסע בין כוכבים היא אחת מתוכניות הטלוויזיה בעלות ההשפעה הרבה ביותר על התרבות, הנחשבת לעיתים קרובות כסדרת המדע הבדיוני הטלוויזיונית המשפיעה ביותר בהיסטוריה.

הסדרה המקורית, ששודרה בסוף שנות ה-60, יחד עם תשע סדרות ספין אוף נכון ל-2020, שלושה עשר סרטי קולנוע, שפע של מוצרים ממותגים, ותעשייה המגלגלת מיליארדי דולרים, הפכה לתופעה קולקטיבית שהיא הזיכיון "מסע בין כוכבים". כיום, הזיכיון נמצא בבעלות אולפני הטלוויזיה של CBS, לאחר שהחברה רכשה החזקות שהיו בעבר שייכות לסרטי פרמאונט, האולפן שהפיק את מסע בין כוכבים במשך עשורים רבים; CBS-סרטי פרמאונט ממשיכה להחזיק בזכויות ה-DVD לסדרת הטלוויזיה, ואת הזכויות להפקת סרטי קולנוע עלילתיים.

מספר סרטים נעשו בהשראת ההשפעה התרבותית של מסע בין כוכבים, ביניהם: Galaxy Quest, ו-Free Enterprise.

==טרקי==
טרקיז של "[[מסע בין כוכבים: הסדרה המקורית" בכנס מעריצים באזור סן פרנסיסקו, 2003.]]
טרקי של "[[מסע בין כוכבים" המחופש לוולקן.]]
טרקי (באנגלית: Trekkie) או טרקר (באנגלית: Trekker) הוא מעריץ של זיכיון "מסע בין כוכבים", בין אם של הזיכיון כולו, ובין אם של אחת (או יותר) מסדרות הטלוויזיה ו/או אחד (או יותר) מסרטי הקולנוע.
ה[[אסטרונאוטית סמנתה כריסטופרטי כקתרין ג'יינוויי, שותה אספרסו כשהיא לבושה במדי "מסע בין כוכבים"]]

===מועדון המעריצים הרשמי של מסע בין כוכבים===
מועדון המעריצים הרשמי של מסע בין כוכבים הוא זרוע של פרמאונט, שנועד לתת למעריצים של סדרת המדע הבדיוני הקלאסית מסע בין כוכבים גושפנקא רשמית של "מועדון מעריצים". חברי המועדון מקבלים תעודה, הנחות למקומות רבים ומזכרות, מורשים על ידי פרמאונט, ונהגו לקבל שש מהדורות של המגזין Star Trek Communicator (אשר בעבר היה זמין למכירה ברוב דוכני העיתונים בארצות הברית ובחנויות קומיקס). עם זאת, המגזין הפסיק להתפרסם ובעתיד הנראה לעין יוחלף (ראה מידע באתרים בהמשך).

===כוחות מאקי הבינלאומיים===
כוחות מאקי הבינלאומיים (באנגלית: Maquis Forces International, ובקיצור: MFI) היא עמותה בין-לאומית של מעריצי מסע בין כוכבים, המעניקה חברות בינלאומית המוקדשת לסדרות הטלוויזיה ולסרטי הקולנוע של מסע בין כוכבים. מקור השם של המועדון הוא "מאקי" - הארגון הצבאי-טרוריסטי המוצג בסדרות הדור הבא, חלל עמוק 9 ווויאג'ר.

MFI היה אחד ממועדוני מב"כ הראשונים, אם לא הראשון, כמועדון, שפעל במלואו בצורה מקוונת.

ל-MFI היו עד כה ארבעה נשיאים:
* כריסטינה דואן (ינואר 2011 ועד היום)
* סמואל קאמינגס (ינואר 2007 - ינואר 2011)
* רוב ג'ונסון (נובמבר 2004 - ינואר 2007)
* גארי דייוויס (ספטמבר 1994 (ייסוד המועדון) - נובמבר 2004)

;MFI בחדשות
ערוץ הטלוויזיה הגרמני N24 ייחס בטעות את המשימה לחיסולו של אוסאמה בן לאדן ל-MFI, בהציגו את הלוגו של מועדון המעריצים במהדורת החדשות שלו בה דווח על מבצע חנית נפטון.

==מקורות==
* Nygard, Roger, director; Crosby, Denise, host. 1997. Trekkies (film documentary: [http://www.trekdoc.com/ official website]). Los Angeles: Neo Motion Pictures.
* [https://web.archive.org/web/20121009230425/http://www.centennialofflight.gov/essay/Social/star_trek/SH7.htm "Star Trek as a Cultural Phenomenon", US Centennial of Flight Commission]
* [https://web.archive.org/web/20050519004106/http://www.forbes.com/business/2005/05/16/cx_de_0516match.html "Star Wars Vs. Star Trek"], Forbes.com — see also Comparison of Star Trek and Star Wars
* Whitfield, Stephen E. & Roddenberry, Gene. 1968 (27th printing, 1991). The making of Star Trek. (; (27th pr.)). New York City: Ballantine Books.

==קישורים חיצוניים==
* [http://memory-alpha.org/wiki/Star_Trek_parodies_and_pop_culture_references Star Trek parodies and pop culture references] באתר Memory Alpha (ויקי מסע בין כוכבים)
* [http://memory-alpha.org/wiki/Star_Trek_tributes Star Trek tributes] באתר Memory Alpha (ויקי מסע בין כוכבים)
* [http://starbase972.com/2007/07/20/499/ "מסע" תוצרת בית - מבוא לסרטי חובבים (של "מסע בין כוכבים")], באתר סטארבייס972, 20 ביולי 2007
;אתרי ומועדוני מעריצים 
* [http://www.starbase972.com/ סטארבייס 972] - האתר הישראלי העוסק ב"מסע בין כוכבים". 
* [http://www.startrek.com Star Trek.com]
* [http://www.startrek.com/startrek/view/community/fanclub.html מידע אודות מועדון המעריצים הרשמי באתר Star Trek.com]
* [http://startrek.fanhq.com/ אתר מועדון המעריצים הרשמי]
* [http://www.austrek.org Austrek] מועדון מעריצים מקומי
* [http://wiki.maquis.com/w/About Maquis Forces International]

==הערות שוליים==

קטגוריה:מסע בין כוכבים